Kuni 30. juunini oli Laine tegev korralise vaimulikuna Nissi koguduses, asendades lapsepuhkusel viibinud kohalikku õpetajat Lea  Jants-Ylöneni. Õpetaja praktilised tööülesanded sisustasid sellel perioodil suuresti Laine päevi. «Ristisin, matsin ja leeritasin, viisin läbi jumalateenistusi ja tegin kõike, mis kuulub õpetaja tööülesannete hulka,» selgitab ta ja isegi läbi telefoni pole raske mõista - kogudus oli teenitud pühendunud vaimuliku poolt.